ཚལ་པའི་བསྟན་འགྱུརདཀར་ཆག་བཏབ་པ་འདིས།བོད་ཀྱི་བསྟན་འགྱུར་དཀར་ཆག་ཁྲོད་འགངས་ཆེའི་ཤན་ཤུགས་ཤིག་ཐེབས་ཐུབ་པ་བྱུང་བ་སྟེ་སྣར་ཐང་བསྟན་འགྱུར་དཀར་ཆག་ལ་འཕྲོ་མཐུད་ཀྱི་ནུས་པ་ཞིག་ཐོན་ནས་མ་འོངས་བྱ་གཞག་འདི་ཉིད་རྒྱུན་འཛིན་འཕེལ་རྒྱས་ཡོང་རྒྱུར་མིག་ལྟོས་དང་སྐུལ་འདེད་ཐོན་ཐུབ་པ་དང་གཅིགལུང་རིགས་ཚགས་དམ་ཅིང་བེད་སྤྱོད་ཁྲོད་བཙལ་འཚོལ་བདེ་བའི་དཀར་ཆག་གི་གོ་རིམ་སྒྲིག་སྲོལ་འདིས་ཕྱིས་ཀྱི་དཀར་ཆག་ཁག་ལ་འཛིན་སྐྱོང་དང་དཔྱད་གཞིའི་རིན་ཐང་ཆེས་ཆེར་ལྡན་པ་དང་གཉིས།སྔར་གྱི་དཀར་ཆག་དག་ལ་རྟོག་དཔྱོད་ནན་པོས་སྦྱང་ཞུན་བྱས་མཐར་ཟློས་སྐྱོན་དང་འཁྲུལ་འཛོལ་དུམ་ཆད་སོགས་བྱུང་རིགས་ལ་འཁྲུལ་སེལ་རྡོ་རྗེའི་ཚིག་གིས་མཐའ་གཏན་འཁེལ་བ་དང་གསུམ།སྔར་གྱི་དཀར་ཆག་དག་ནང་མ་ཪྙེད་པའི་དབུས་ཁུལ་སོགས་ལ་བཞུགས་སོ་ཅོག་པའི་ཆོས་ཚན་གསར་པ་བཞི་བརྒྱ་བཞི་བཅུ་རྩ་བརྒྱད་ཀྱི་གྲངས་བསྣན་ནས་ཚལ་པའི་བསྟན་འགྱུར་འདིར་ཁྱོན་ཆོས་ཚན་ཉིས་སྟོང་བརྒྱད་བརྒྱ་རྩ་གཉིས་ལ་གླེགས་བམ་ཉིས་བརྒྱ་ཞེ་གཅིག་གི་བདག་ཉིད་ཅན་དུ་གྱུར་བ་དང་བཞི།གོང་སྨོས་བཞིན་མདོ་སྨད་གཙང་སོགས་ལ་བསྟན་བཅོས་བཞེངས་པ་བཞུགས་ནའང་ཡུལ་དབུས་ཀྱི་ས་ཆ་འདིར་སྔར་བཞེངས་པ་རྣམས་འཐོར་བ་དང་ཡོད་པ་རྣམས་ཀྱང་ཡུལ་ཐ་དད་དུ་བཞུགས་པས་སླར་བསྡུ་རུབ་བྱ་རྒྱུ་ནི་བསྟན་པའི་མིག་སྨན་དང་དབུས་ཁུལ་བསྟན་བཅོས་ཁག་དཔེ་གྱར་མི་ཡོང་བ་བཅས་དབུས་ཁུལངབསྟན་བཅོས་བསྡུ་རུབ་བྱུང་བའི་ཨང་དང་པོར་གྱུར་པ་དང་ལྔ།ཀུན་མཁྱེན་བུ་ཡིས་ཞ་ལུའི་དཀར་ཆག་མཛད་པ་དང་།དེ་བཞིན་ཕྱིས་ཀྱི་དབུས་གཙང་ཁམས་ཀྱི་བསྟན་འགྱུར་དཀར་ཆག་རྣམས་ལ་མ་ཕྱིའི་ནུས་པ་ཐོན་པ་དང་དྲུག་བཅས།མདོར་ན་ཚལ་པའི་བསྟན་འགྱུར་དཀར་ཆག་ནི་སྐབས་དེའི་བོད་ཀྱི་ཤེས་རིག་རིག་གནས་ཀྱི་ལོ་རྒྱུས་དང་འཕེལ་རིམ་སོགས་བརྟག་པའི་དཔྱད་གཞིའི་ཡིག་ཆ་ཤིན་ཏུ་གནད་ཆེ་བ་ཞིག་ལགས་སོ།།